GURA
Oleh: Medya hus
Gura peunayông meugampông cina.
Gura di cunda seupôt le Ureueng.
Gura jameun nyoe jeuet sagoe kana.
Teumpat tamasya awak sadeue keueng.
Hayeue di Acèh le that bahasa.
Hayeue di jawa ramè that Ureueng.
Hayeue jameuen nyoe dum Dara Muda.
Hana soe langga Inöng di rayueng.
Gura bu paték di ék selèra.
Bôh keudroe sigra ubé èk makeuen.
Gura 'oh keubit maksiet lam dônya.
Ka di meulomba ha ék peureumeun.
Gura di laôt ribôt meutaga.
Geulumbang raya jalô di tinteueng.
Gura Aneuk Miet ubit ban raya.
Ka di meu cinta di keue-keue ureueng.
Aneuk leuek meusu công tampu dara.
Aneuk leuek subra ateueh meunileueng.
Jameun kaseudèe malèe hanlé na.
Aurat ulua dijeuet peu diyeueng.
Aneuk tulô lheueh ateueh u dara.
Binèh kuala kawé Ureueng theun.
Meunyo buet maksiet cit nit soe langga.
Meunyo buet beuna cit le meulanteuen
.
Pantôn ini telah di baca di acara pantôn
di Acèh TV
Blang Bintang 2008
Pengarang: Medya Hus
eus_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn unk ind_Latn ace_Latn ace_Latn nob_Latn